	[image: UE]
	
	[image: GR]
	
	[image: IS]





Comunicat de presă 
 
 
 

11.10.2022 
Finalizarea proiectului „Research As A Service – Iaşi (RaaS-IS)”
 
Universitatea „Alexandru Ioan Cuza” din Iași (UAIC), în calitate de beneficiar, anunță finalizarea implementării proiectului cu titlul „Research As A Service – Iaşi (RaaS-IS)”, (cod MySMIS 124759), co-finanțat prin Programul Operaţional Competitivitate 2014-2020, Axa Prioritară: Cercetare, dezvoltare tehnologică şi inovare (CDI) în sprijinul competitivităţii economice şi dezvoltării afacerilor, Operațiunea: Dezvoltarea unor reţele de centre CD, coordonate la nivel naţional şi racordate la reţele europene şi internaţionale de profil şi asigurarea accesului cercetătorilor la publicaţii ştiinţifice şi baze de date europene si internaţionale. 

Prin proiect s-a urmărit dezvoltarea cercetării-dezvoltării și inovării prin crearea unui centru de tip cloud și infrastructuri masive de date (centrul RaaS-IS) care să furnizeze resurse și servicii de stocare, procesare și analiză de date de mari dimensiuni pentru comunitatea academică, instituții de cercetare și echipe de cercetare din organizații și companii, din arealul Iașului și nord-estul Moldovei. Scopul centrului RaaS-IS înființat în cadrul proiectului este acela de a furniza resurse și servicii de stocare, procesare si analiză de date de mari dimensiuni pentru comunitatea academică, instituții de cercetare și echipe de cercetare din organizații și companii din zona Moldovei, urmărind stimularea competitivității mediului de afaceri, întărirea legăturilor cercetare-mediu economic, precum și construirea de parteneriate public-privat și contribuind la dezvoltarea sistemului național prin resurse de tip centre de date masive și interconectarea cu sisteme cloud europene.
În perioada de referință au fost atinse următoarele rezultate:
•	în urma înființării Centrului RaaS-IS s-au angajat doi cercetători cu normă întreagă pentru asistență la analiza și prelucrarea volumelor mari de date prin intermediul echipamentelor dedicate;
•	pentru prelucrarea volumelor mari de date, în cadrul Centrului RaaS-IS a fost implementat un serviciul de cloud privat as-a-services pe platforma open-source OpenStack. Platforma dispune de un număr de 1024 de procesoare virtuale, 2 Tb de RAM și 512 Tb capacitate de stocare organizate pe 16 servere HP;
•	echipele de experți implicate în implementarea și derularea proiectului au fost instruite de experți din domeniul cloud computing și a prelucrării masive de date, în vederea operării în condiții optime a platformei și a obținerii de rezultate de valoare din seturile de date supuse analizei;
•	centrul RaaS-IS a încheiat un număr de 14 colaborări și parteneriate cu instituții publice și private din Regiunea de Nord-Est în urma cărora s-au derulat și finalizat 8 proiecte complexe de analiză a datelor, a căror rezultate au fost diseminate în 33 de articole științifice și participări la conferințe internaționale;
[bookmark: _GoBack]•	datorită capacității mari de procesare, platforma a putut deservi în mod simultan cercetările unui număr de 61 de cercetători, doctoranzi și studenți din cadrul UAIC, asistați în cercetările lor de 12 experți formați în cadrul proiectului.

Valoarea totală a proiectului a fost de 4.987.738,23 lei, din care asistenţa financiară nerambursabilă este de 4.982.978,23 lei. 
Proiectul s-a derulat pe o perioada de 30 de luni, respectiv între 22.04.2020 – 21.10.2022.
„Proiect cofinanțat din Fondul European de Dezvoltare Regională  prin Programul Operațional Competitivitate 2014-2020”

Date de contact:  
Universitatea „Alexandru Ioan Cuza” din Iași, 
Bulevardul Carol I, Nr.11, 700506, Iaşi, România, 
Telefon: 0232 20 1121, Fax: 0232. 20 1201,  
E-mail: rectorat@uaic.ro   Website:www.uaic.ro 

